મુશ્કેલ વાત એ છે કે આવી વૅબસાઈટો પર ક્રેડિટ કાર્ડ દ્વારા ચુકવણું કરતી વખતે તમારું નુકસાન ફક્ત બિલની રકમ સુધી સીમિત રહેતું નથી. તમારા કાર્ડની બધી માહિતી મળી જાય પછી ગુનેગાર તેનો ઉપયોગ મનફાવે તેમ કરી શકે છે. ઈન્ટરનેટ પર થવાવાળી અસંખ્ય પ્રકારની ઠગાઈમાં વૅબસાઈટોની નકલ બનાવી લોકોને ઠગવાની પ્રવૃત્તિ રૉકેટગતિએ વધી રહી છે. ગુનેગાર મોટી-મોટી બઁકોની પણ બૉગસ વૅબસાઈટો બનાવે છે અને તેનાં ખાતાધારકોને લલચાવવા માટે ઈ-મેઈલ મોકલી ત્યાં પ્રેરિત કરે છે. નાણાંકીય સંસ્થાઓની બૉગસ વૅબસાઈટ બનાવવા માટેનો ગુનો, જેને તકનિક(ટેક્નિકલ)ની ભાષામાં ‘ફિસીંગ’ કહેવામાં આવે છે. આ એટલું વધી ગયું છે કે, કૈસ્પરસ્કી લૅબના રિપૉર્ટ પ્રમાણે વિશ્ર્વમાં દૈનિક એક લાખથી વધુ લોકો આવા સાઈબર ઍટેકના શિકાર બને છે.